Ek is hier gebore en getoë, my familie is van beide ouers se kant in hierdie pragtige land vanaf 1688. Ek is ongelooflik lief vir my taal en kultuur, maar ook hierdie pragtige land van ons met al sy verskillende kulture!
As jy drie bekendes (lewend of histories) ‘n paar tipiese Suid-Afrikaanse belewenisse kon laat geniet, wie sou dit wees, en wat sou jy met hulle doen?
Ek sou dalk graag vir Jan van Riebeeck wys hoe die Kaapse handelstasie wat hy in 1652 kom vestig het, vandag lyk!
Definitief die Groot Trek – ons het die voorreg gehad om saam met die FAK op die spore van Piet Retief te trek in 2013. Ek het net weereens besef watter ongelooflike opoffering ons voorouers gemaak het om hierdie land mak te maak vir almal wat vandag hier bly. Daaruit trek ek my motivering om vandag die verskil te maak vir my kinders en hulle kinders vir môre in hierdie land.